《和彦正居士见寄并勉定兄及再和梦石 其二》
宋代·释慧空

从容中道绝功勋，野鹤昂藏不类群。双眼炯如潭底月，一身闲类岭头云。

撮来大地如粟粒，放去龟毛重九斤。三载相依话畴昔，我初无说子无闻。

作者简介：释慧空（一○九六～一一五八），号东山，俗姓陈，福州（今属福建）人。年十四出家，初学于圆悟、六祖，后至疏山，为南岳下十四世，泐潭清禅师法嗣。高宗绍兴二十三年（一一五三），住福州雪峰禅院，次年退归东庵。二十八年卒，年六十三（《五灯会元》卷一八、《东山慧空禅师语录跋》）。有《东山慧空禅师语录》、《雪峰空和尚外集》传世。　释慧空诗，以续藏经本《东山慧空禅师语录跋》及日本旧刻《雪峰空和尚外集》（今藏北京图书馆）为底本，编为二卷。